
MIMBtIR NflKtlOf)fl I^W. j,HK) 

BIL: 6/1 SYAABAN 1435H/30 MEI 2014 PERCUMA UNTUK AHLI JEMAAH MASJID 

PERISTIWA ISRA DAN MIKRAJ 

Hadhrat Imam Bukhari dan Imam Muslim Rahmatullah 'Alaihima telah meriwayatkan di 
dalam Kitab Shahih mereka dengan sanadnya daripada Hadhrat Anas Ibni Malik 
Radhiyallahu 'Anhu berkata, bahawa Hadhrat Rasulullah Shallallahu 'Alaihi Wasallam 
telah bersabda: 

"Daku telah didatangkan dengan seekor Buraq," (Dan ia adalah seekor haiwan yang 
putih, panjang, lebih besar dari seekor keldai dan kecil dari seekor baghal, yang 
meletakkan langkahannya sehingga ke akhir pandangannya) lalu berkata: "Maka 
daku menaikinya sehingga daku telah mendatangi ke Baitul-Maqdis", lalu berkata, 
"Kemudian daku mengikatkannya dengan dengan gelungan tali yang mana Para 
Anbiya mengikatkan dengannya. Kemudian daku telah masuk ke Masjid lalu daku 
bersembahyang di dalamnya sebanyak dua rakaat. Kemudian daku telah keluar. 
Maka datanglah Jibril 'Alaihissalain dengan sebuah bekas berisi arak dan sebuah 
bekas berisi susu. Maka daku telah memilih susu. Justeru, Jibril telah berkata, 
"Kamu telah memilih yang fitrah." [Shahih Muslim - Bab Isra Rasulullah ke Langit] 

PENGAJARAN HADITS 

§esungguhnya peristiwa kejadian Isra Mi'raj adalah termasuk dalam perkara Iman 
yang Ummat Islam dituntut mempercayainya kerana Pirman Allah pada ayat 1 dan 
ayat 60 Surah Al-Isra serta ayat 1-18 Surah An-Najm telah menyatakan berkenaan 
peristiwa Isra dan Mi'raj, maka sesiapa yang menolak kebenaran peristiwa Isra dan Mi'raj 
bererti menolak kebenaran Al-Quran, dan orang yang menolak Al-Quran adalah terkeluar 
dari Agama Islam. Baginda Nabi telah dibawa menaiki seekor Buraq berwarna putih yang 
pantas langkahan kakinya dari Makkah ke Baitul-Maqdis di Palestin dan Baginda Nabi 
telah bersolat dua rakaat di dalam Masjid Al-Aqsa bersama dengan sekalian Para Anbiya. 
Sebelum masuk ke dalam masjid, Baginda telah mengikatkan kenderaannya di tempat Para 
Anbiya mengikatkan kenderaan mereka, bermaksud bahawa Baginda mengambil tindakan 
berikhtiar lalu bertawakkal. Baginda telah diberikan pilihan oleh Malaikat Jibril sama ada 
hendak memilih minuman arak atau susu? Baginda telah memilih susu kerana ia adalah 
minuman fitrah yang diperlukan oleh setiap manusia semenjak kecil sehinggalah dewasa. 



Sidrah Al-Muntaha 
Bait Al-Makmur 

Langit 7: Nabi Ibrahim 
Langit 6: Nabi Musa 
Langit 5: Nabi Harun 
Langit4: Nabi Idris 
Langit 3: Nabi Yusuf 
Langit 2: Nabi 'Isa & Nabi Yahya 
Langit 1: Nabi Adam 




"Demi bintang semasa ia menjunam. Rakan kamu, Nabi Muhammad yang 
kamu tuduh dengan berbagai tuduhan itu tidaklah menyeleweng dari jalan 
yang benar, dan dia pula tidak sesat dengan kepercayaan yang salah. Dan dia 
tidak memperkatakan sesuatu yang berhubung dengan Agama Islam menurut 
kemahuan dan pendapatnya sendiri. Segala yang diperkatakannya itu sama 
ada Al-Quran atau Hadits tidak lain hanyalah wahyu yang diwahyukan 
kepadanya. Wahyu itu disampaikan dan diajarkan kepadanya oleh Malaikat 
Jibril yang amat kuat gagah. Lagi yang mempunyai kebijaksanaan, kemudian 
dia memperlihatkan dirinya kepada Nabi Muhammad dengan rupanya asal. 
Sedang dia berada di arah yang tinggi di langit. Kemudian dia mendekatkan 
dirinya kepada Nabi Muhammad, lalu dia berjuntai sedikit demi sedikit. 
Sehingga menjadilah jarak di antaranya dengan Nabi Muhammad sekadar 
dua hujung busaran panah atau lebih dekat lagi. Lalu Allah wahyukan 
kepada hambaNya Muhammad, dengan perantaraan Malaikat Jibril apa yang 
telah diwahyukanNya. Hati Nabi Muhammad tidak mendustakan apa yang 
dilihainya. Jika demikian, patutkah kamu hendak membantahnya mengenai 
apa yang telah dilihatnya itu? Dan demi sesungguhnya! Nabi Muhammad 
telah melihat Malaikat Jibril dalam bentuk rupanya yang asal sekali lagi. Di 
sisi "Sidrah Al-Muntaha". Yang di sisinya terletak Syurga "Jannah Al- 
Makwa". Nabi Muhammad melihat Jibril dalam bentuk rupanya yang asal 
pada kali ini ialah semasa "Sidratul Muntaha" itu diliputi oleh makhluk- 
makhluk dari alam-alam ghaib, yang tidak terhingga. Penglihatan Nabi 
Muhammad tidak berkisar daripada menyaksikan dengan tepat akan 
pemandangan yang indah di situ yang diizinkan melihatnya dan tidak pula 
melampaui batas. Demi sesungguhnya, dia telah melihat sebahagian dari 
sebesar-besar tanda-tanda yang membuktikan luasnya pemerintahan dan 
kekuasaan Tuhannya." [An-Najm: 1-18] 



Masjid An-Nabawi 
Madinah 



Nabi Muhammad Shallallahu 'Alaihi 
Wasallam telah didatangi tiga orang 
Malaikat iaitu Jibril, Mikail dan lsrafil 

50 waktu Solat telah dikurangkan kepada 5 waktu setelah 
beberapa kali bertemu Nabi Musa 

8ait Al-Ma'mur: Qiblat 'Ibadat 70,000 Para Malaikat setiap hari 
Rasulullah menziarahi Syurga dan Neraka menaiki Rafraf iaitu 
tikar terbang. 

Isra: Perjalanan malam hari dari Masjid Al-Haram, Makkah ke Masjid 
Al-Aqsha, Palestin menaiki Buraq. 

Mi'raj: Menaiki tingkatan 7 lapisan langit hingga ke Sidrah Al-Muntaha 
Tarikh:27 Rejab/721M 

Jarak Masjid Al-Haram ke Masjid Al-Aqsha: 1239.42km 
Tempoh masa menurut penerbangan kini: ljam 52 minit 

Tahun Kesedihan kerana Abu Thalib dan Khadijah wafat pada tahun yang 
sama. 

Buraq: Seekor haiwan berwarna putih dan lebih besar dari keldai dan 
langkahannya sejauh mata memandang. 




Masjid Al-Haram 
Makkah 



"Maha Suci Allah yang telah memperjalankan seorang hambaNya Muhammad pada malam 
hari dari Masjid Al-Haram di Makkah ke Masjid Al-Aqsha di Palestin, yang Kami berkati 
sekelilingnya, unruk memperlihatkan kepadanya tanda-tanda kekuasaan dan kebesaran Kami. 
Sesungguhnya Allah jualah Yang Maha Mendengar, lagi Maha Mengetahui." [ Al-Isra: 1 ] 

"Dan ingatlah ketika Kami wahyukan kepadamu wahai Muhammad, bahawa sesungguhnya 
Tuhanmu meliputi akan manusia dengan ilmunya dan kekuasaanNya; dan tiadalah Kami 
menjadikan pandangan pada malam Mi'raj yang telah Kami perlihatkan kepadamu melainkan 
sebagai satu ujian bagi manusia; dan demikian juga Kami jadikan pokok yang dilaknat di dalam 
Al-Quran; dan Kami beri mereka takut dengan berbagai-bagai amaran maka semuanya itu tidak 
menambahkan mereka melainkan dengan kekururan yang melampau." [Al-Isra: 60] 



Mimbar Nakhoda ini diterbitkan secara mingguan oleh Biro Dakwah Amar Maaruf Nahi Munkar, Masjid Jamek Kampung 
Nakhoda, Jalan Nakhoda Tengah, 68 100 Batu Caves, Selangor Darul Ehsan dengan kerjasama Naqsyabandi Akademi Quran 
Sunnah Hadits, Madrasah Ulul Azmi, Kg. Sepakat Wira Damai, Batu Caves. Cetakan adalah terhad, maka digalakkan untuk 
dirotostat dan diedarkan kepada orang lain, semoga Allah memberkati dan memberikan pahala yang berterusan, Amin. 



Ketua Editor: Ust. Jalalluddin Ahmad Ar-Rowi 
Penolong Editor: Sdr. Muhammad Taufiq 

CIRI-CIRI GOLONGAN KHAWARIJ 



Golongan Al-Khawarij adalah golongan Ahli Ibadat yang jahil, kemudian mengkafirkan 
Ummat Islam yang lain, lalu sibuk memerangi orang-orang Islam tetapi tidak bermusuhan 
dengan golongan Kuffar, sebagaimana yang dijelaskan oleh Baginda Rasulullah Shallallahu 
'Alaihi Wasallam antara ciri-ciri golongan Khawarij adalah: 

"Mereka membunuh orang-orang Islam dan meninggalkan perang dengan penyembah 
berhala." [Bukhari: 3344/Muslim: 1064] 

Imam Ibnu Hajar Al-Asqalani berkata, "Golongan Khawarij itu apabila mereka menghukum 
dengan kekufuran ke atas sesiapa yang bertentangan dengan mereka dari kalangan Ummat 
islam, maka mereka menghalalkan darah-darah mereka dan meninggalkan pertentangan 
dengan Kafir Zimmi dengan berkata: "Kita memenuhi janji kita dengan mereka yang Kafir," dan 
mereka akhirnya meninggalkan peperangan dengan orang-orang Musyrik dan sibuk berperang 
dengan orang-orang Islam, maka ini semua adalah kesan daripada Ahli-ahli Ibadah yang jahil." 



tokoh islam SALMAN AL-FARISI 



Hadhrat Salman Al-Farisi adalah seorang yang 
berbangsa Parsi dan nama gelarannya ialah Abu 
'Abdullah dan tergolong dalam jemaah Ashab 
Shuffah. Beliau pada asalnya beragama Majusi 
dan pernah memeluk agama Nashrani dan Yahudi. 
Setelah memeluk Agama Islam, beliau telah 
dipersaudarakan dengan Abu Dzar Al-Ghiffari 
yang juga adalah seorang dari Ahli Shuffah. 

Beliau adalah seorang yang amat Tawadhu 
merendahkan diri, bijak, tegas, berani, adil, wara', 
zuhud dan kuat keyakinannya terhadap ajaran 
Rasulullah Shallallahu 'Alaihi Wasallam sehingga 
telah diisytiharkan sebagai Ahli Bait oleh Baginda. 

Beliau telah memberi sumbangan yang besar 
terhadap kekuatan Agama Islam, antaranya ialah 
memberikan cadangan kepada Rasulullah untuk 
menggali parit di sekeliling Madinah ketika 
berlaku Perang Khandaq bagi mempertahankan 
kotanya. Ketika beliau sedang menggali parit, 
beliau telah berhadapan dengan sebuah batu besar 
yang tidak dapat dipecahkannya, lalu Baginda 
Rasulullah telah datang untuk memecahkannya 
dengan kapak. Pukulan pertama mengeluarkan 
suatu kilauan, pukulan kedua mengeluarkan 
kilauan kedua dan pukulan ketiga telah 
mengeluarkan kilauan ketiga. 



Lalu Rasulullah bertanya kepada Salman, 
"Wahai Salman, apakah kamu lihat kilauan- 
kilauan itu?" Dia menjawab, "Ya Rasulullah, 
sesungguhnya daku telah melihatnya." Baginda 
bersabda, "Pada kilauan pertama, daku 
diperlihatkan bahawa Allah telah membuka 
kemenangan Yaman untukku, pada kilauan 
kedua Allah telah membuka Syam dan Negara- 
negara Barat, dengan kilauan yang ketiga Allah 
telah membukakan bagiku Negara-negara 
Timur." 

Ketika waktu malam tiba beliau akan mula 
sibuk bersolat, jika keletihan beliau akan mula 
berzikir secara lidah lisan, dan apabila lidahnya 
mula keletihan dia akan duduk bermuraqabah 
dan memikiri kekuasaan Allah dalam sekalian 
ciptaanNya. Salman Al-Farisi telah dilantik 
sebagai gabenor di Madain dan wafat pada 15 
Rejab 33H semasa kekhalifahan 'Utsman Ibni 
'Affan dan dikebumikan di sana ketika berusia 
250 tahun. Banyak Hadits Nabawi yang telah 
diriwayatkan oleh beliau. Antara murid beliau 
yang unggul dari kalangan Tabi'in adalah Imam 
Abu 'Abdur Rahman Qasim Ibni Muhammad 
Ibni Abu Bakar Ash-Shiddiq dan Abu Halim 
Habib Ibni Aslam Ar-Rayi. 

FADHTLAT MAJLB 'ILMU 



Allah Ta'ala bertirman pada ayat 11 Al-Mujadilah, 

"Wahai orang-orang yang beriman! Apabila diminta kepada kamu memberi lapang dari tempat 
duduk kamu untuk orang lain maka lapangkanlah seboleh-bolehnya supaya Allah melapangkan 
segala halnya untuk kamu, dan apabila diminta kamu bangun maka bangunlah supaya Allah 
meninggikan darjat orang-orang yang beriman di antara kamu dan orang-orang yang diberi ilmu 
pengetahuan Agama dari kalangan kamu beberapa darjat, dan Allah Maha Mendalam 
pengetahuanNya tentang apa yang kamu lakukan." 

Rasulullah Shallallahu 'Alaihi Wasallam bersabda, "Dunia itu terkutuk dan segala isinya 
juga terkutuk kecuali Zikir dan Taat kepada Allah Ta'ala, orang 'Alim dan penuntut 'llmu." Dalam 
mafhum sebuah Hadits ada dinyatakan bahawa barangsiapa yang dikehendaki oleh Allah menjadi 
orang baik maka Dia akan menjadikan orang itu Faqih dan memahami dalam ilmu pengetahuan 
dan urusan-urusan pengamalan Syari'at Agama Islam. 



